b'\n_START_ARTICLE_\nHenrikas Adolfas Kebeikis\n_START_SECTION_\nBiografija\n_START_PARAGRAPH_\n1947\xe2\x80\x931951 m. mok\xc4\x97si Kauno 36-oje pradin\xc4\x97je mokykloje, 1951\xe2\x80\x931958 m. Kauno 18-oje vidurin\xc4\x97je mokykloje. 1958\xe2\x88\x921963 m. studijavo Kauno politechnikos institute. Dvira\xc4\x8di\xc5\xb3 sporto meistras (1958 m.), Lietuvos \xc4\x8dempionas (1958 m.), tarptautini\xc5\xb3 dvira\xc4\x8di\xc5\xb3 var\xc5\xbeyb\xc5\xb3 nugal\xc4\x97tojas, daugkartinis auk\xc5\xa1t\xc5\xb3j\xc5\xb3 mokykl\xc5\xb3 \xc4\x8dempionas (\xc5\xa1uoliai slid\xc4\x97mis nuo tramplyno)._NEWLINE_1961 m. Kauno autokeli\xc5\xb3 eksploatavimo linijin\xc4\x97s valdybos darbininkas, 1962 m. vietini\xc5\xb3 keli\xc5\xb3 kelio meistras. 1963\xe2\x80\x931966 m. Alytaus autokeli\xc5\xb3 valdybos in\xc5\xbeinierius, darb\xc5\xb3 vykdytojas. 1966\xe2\x80\x931967, 1977\xe2\x80\x931978 m. Alytaus 8-osios keli\xc5\xb3 statybos valdybos vyr. darb\xc5\xb3 vykdytojas. 1967\xe2\x80\x931974 m. Ma\xc5\xbeeiki\xc5\xb3 autokeli\xc5\xb3 valdybos vir\xc5\xa1ininkas. 1974\xe2\x80\x931977 m. Alytaus tarpkol\xc5\xabkin\xc4\x97s statybos organizacijos pirmininkas. 1978\xe2\x80\x931983 m. Vilkavi\xc5\xa1kio autokeli\xc5\xb3 eksploatavimo linijin\xc4\x97s valdybos vir\xc5\xa1ininkas._NEWLINE_1983\xe2\x80\x931987 m. Organizacinio techninio keli\xc5\xb3 tiesimo tresto Kaune projekto vyr. in\xc5\xbeinierius. 1987\xe2\x80\x931993 m. Keli\xc5\xb3 tiesimo darb\xc5\xb3 kokyb\xc4\x97s skyriaus vir\xc5\xa1ininkas. 1993\xe2\x80\x931995 m. UAB \xe2\x80\x9eKeli\xc5\xb3 tiesimas\xe2\x80\x9c Lietuvos aik\xc5\xa1tel\xc4\x97s vir\xc5\xa1ininkas. Nuo 1995 m. V\xc4\xae Transporto ir keli\xc5\xb3 tyrimo instituto Saugaus eismo grup\xc4\x97s vadovas._NEWLINE_1965\xe2\x88\x921967 m. Alytaus miesto tarybos deputatas, 1967\xe2\x88\x921974 m. Ma\xc5\xbeeiki\xc5\xb3 miesto tarybos deputatas, 1967\xe2\x88\x921974 m. neetatinis miesto tarybos pirmininko pavaduotojas. 1974\xe2\x88\x921977 m. Alytaus raj. tarybos deputatas. Naujosios s\xc4\x85jungos (socialliberalai), Tautos pa\xc5\xbeangos partijos narys. 2000\xe2\x88\x922003 m. Kauno miesto savivaldyb\xc4\x97s tarybos narys, Biud\xc5\xbeeto ir finans\xc5\xb3 komiteto pirmininko pavaduotojas, AB \xe2\x80\x9eKauno keliai\xe2\x80\x9c valdybos pirmininkas. Nuo 1995 m. vasario m\xc4\x97n. Kauno gr\xc4\x85\xc5\xbeintin\xc5\xb3 nam\xc5\xb3 gyventoj\xc5\xb3 teisi\xc5\xb3 gynimo komiteto pirmininkas. 2007 m. apdovanotas Santakos garb\xc4\x97s \xc5\xbeenklu._NEWLINE_Mokydamasis Kauno politechnikos institute prad\xc4\x97jo rinkti pa\xc5\xa1to \xc5\xbeenklus. Pagrindin\xc4\x97 tema \xe2\x88\x92 \xc5\xbemogaus skrydis \xc4\xaf kosmos\xc4\x85. Dalyvavo parodose JAV, Kanadoje, Anglijoje, Ispanijoje ir kt., gavo vir\xc5\xa1 70 medali\xc5\xb3. Lietuvos filatelist\xc5\xb3 s\xc4\x85jungos valdybos narys. 1996 m. suteiktas tarptautinis filatelisto vardas. Surinko verting\xc4\x85 istorin\xc4\x99 med\xc5\xbeiag\xc4\x85 apie Lietuvos tiltus._NEWLINE_\xc5\xbdmona Tatjana (g. 1936). Vaikai: \xc5\xa0ar\xc5\xabnas (g. 1969), Vyten\xc4\x97 (g. 1972).'